  **บันทึกข้อความ**

**ส่วนราชการ** สำนักงานตำรวจแห่งชาติ โทร๐ ๒๒๕๑ ๑๐๘๕

**ที่** ๐๐๐๖.๔๒/ ๗๓๗๗  **วันที่**  ๔ กันยายน ๒๕๔๓

**เรื่อง** กำหนดแนวทางการพิจารณาข้อบกพร่องผู้บังคับบัญชากรณีผู้ใต้บังคับบัญชาต้องหาคดีอาญาเกี่ยวกับยาเสพติด

ผบช. และ ผบก.หน่วยขึ้นตรงต่อ ตร. หรือผู้ดำรงตำแหน่งเทียบเท่า

ตามที่หน่วยต่างๆ ได้รายงานผลการพิจารณาข้อบกพร่องผู้บังคับบัญชากรณีผู้ใต้บังคับบัญชาต้องหาคดีอาญาเกี่ยวกับยาเสพติดว่าผู้บังคับบัญชาไม่มีส่วนบกพร่อง เนื่องจากได้มีการประชุมชี้แจง อบรมผู้ใต้บังคับบัญชาแล้ว และได้สั่งให้ยุติเรื่องเป็นส่วนใหญ่ นั้น

ตร. ได้พิจารณาแล้วเห็นว่า เพื่อให้การพิจารณาข้อบกพร่องของผู้บังคับบัญชาในกรณีดังกล่าวเป็นไปโดยถูกต้องชัดเจนและถือปฎิบัติไปในทิศทางเดียวกัน จึงกำหนดแนวทางในการพิจารณาไว้ดังนี้

ในกรณีข้าราชการตำรวจต้องหาคดียาเสพติด โดยเฉพาะคดีเสพยาเสพติดหรือคดีจำหน่ายยาเสพติดในทุกเรื่อง ให้พิจารณาถึงพฤติการณ์ก่อนถูกจับกุมด้วยว่า ผู้บังคับบัญชาควรรู้หรือทราบพฤติการณ์มาก่อนหรือไม่ และได้กวดขัน รายงาน ควบคุม กำกับ ดูแลความประพฤติของผู้ใต้บังคับบัญชา ตามคำสั่ง ตร.ที่ ๑๒๑๒/๒๕๓๗ ลง ๑ ต.ค. ๓๗ มากน้อยเพียงใด เนื่องจากผู้ติดยาเสพติดหรือจำหน่ายยาเสพติด น่าจะมีพฤติการณ์มาก่อนที่จะถูกจับกุม การที่ผู้บังคับบัญชาอ้างเหตุเพียงได้ประชุมชี้แจง อบรม ในภาพรวมยังไม่พอฟังได้ว่าไม่บกพร่อง

จึงแจ้งมาเพื่อทราบ และถือปฏิบัติโดยเคร่งครัดต่อไป

พล.ต.อ. สมชาย มิลินทางกูร

( สมชาย มิลินทางกูร )

รอง ผบ.ตร.ปรท.ผบ.ตร.